મેડિસિન મારી પસંદગીનો વિષય છે જ્યારે સંગીત મારો શોખ છે. આ બંનેને હું મર્જ કરી લોકોને કઈ રીતે મદદરૂપ થઈ શકું તેને ધ્યાને રાખી મેં મારો રિસર્ચ પ્રોજેક્ટ શરૂ કર્યો છે. રિસર્ચ દ્વારા જે મ્યુઝિક થેરાપી ડેવલપ થશે તે જુદીજુદી બીમારી ધરાવતા લોકોને ચોક્કસથી રિકવર થવા મદદ કરશે. ખાસ કરીને સ્ટ્રોક, એન્ઝાયટી, પાર્કિન્સન્સ, ક્રોનિક ડિસિઝ, આઈસીયુ, મોટી ઉંમરના કારણે આવતી બીમારીમાં દર્દીઓને ચોક્કસ સંગીતથી લાભ થશે. મારા માટે ડૉક્ટરી અનં સંગીત બંને ગંભીર વિષયો છે અને હું આજે આ સ્તરે પહોંચ્યો છું તેમા મારા માતા-પિતા, પરિવાર, સમાજ અને મિત્ર વર્તુળનો ખૂબ આભારી છું. જેમના થકી હું આજે આ મુકામ હાંસલ કરી શક્યો છું.﻿